ვახტანგ ბურდული
ვახტანგ ბურდული (დ. 9 ნოემბერი, 1945, თბილისი, საქართველოს სსრ) — ქართველი ეკონომისტი. 1969 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი. საქართველოს მეცნიერებათა აკადემიის პაატა გუგუშვილის სახელობის ეკონომიკის ინსტიტუტის განყოფილების უფროსი. 8 წიგნისა და 144-მდე სტატიის ავტორი. ეკონომიკის მეცნიერებათა დოქტორი. სადისერტაციო თემა – „ქვეყნის ეკონომიკური განვითარების რეგულირების მექანიზმი და მისი პრაქტიკული რეალიზაციის გზები“ (საქართველოს მაგალითზე). დაიცვა 1987 წელს.